CELEX: 62007CO0323
Language: da
Date: 2008-04-10 00:00:00
Title: Kendelse afsagt af Domstolens (Syvende Afdeling) den 10. april 2008.#Termoraggi SpA mod Comune di Monza.#Anmodning om præjudiciel afgørelse: Tribunale amministrativo regionale per la Lombardia - Italien.#Offentlige kontrakter - indkøbs- og tjenesteydelseskontrakt - tildeling uden offentligt udbud - lokal myndigheds tildeling af en kontrakt til en virksomhed, ejet af myndigheden.#Sag C-323/07.

Domstolens kendelse (Syvende Afdeling) af 10. april 2008 – Termoraggi mod Comune di Monza
      (Sag C-323/07)
      »Offentlige kontrakter – indkøbs- og tjenesteydelseskontrakt – tildeling uden offentligt udbud – lokal myndigheds tildeling af en kontrakt til en virksomhed, ejet af myndigheden«
      1.                     Tilnærmelse af lovgivningerne – fremgangsmåder ved indgåelse af offentlige indkøbsaftaler – direktiv 92/50 og 93/36 – anvendelsesområde
            (Rådets direktiv 92/50 og 93/36) (jf. præmis 15-22 og 26 samt domskonkl.)
      2.                     Tilnærmelse af lovgivningerne – fremgangsmåder ved indgåelse af offentlige tjenesteydelsesaftaler – direktiv 92/50 – undtagelser
            fastsat ved direktivets artikel 6 – betingelse (Rådets direktiv 92/50, art. 6) (jf. præmis 24-26 og domskonkl.)
      Angående
      
         
               Anmodning om præjudiciel afgørelse – Tribunale Amministrativo Regionale per la Lombardia – fortolkning af artikel 6 i Rådets
                  direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler (EFT
                  L 209, s. 1) – anvendelsesområde – nationale bestemmelser, hvorefter driften af varmeanlæggene i visse kommunale ejendomme
                  overlades til en kommunal virksomhed, uden anvendelse af fremgangsmåderne ved indgåelse af offentlige tjenesteydelsesaftaler
                  som fastsat i direktivet.
               
            Konklusion
      Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler
         og Rådets direktiv 93/36/EØF af 14. juni 1993 om samordning af fremgangsmåderne ved offentlige indkøb finder ikke anvendelse
         på en kontrakt indgået mellem en lokal myndighed og en fra denne myndighed juridisk forskellig person, såfremt den lokale
         myndighed underkaster den pågældende person en kontrol svarende til den kontrol, den fører med sine egne tjenestegrene, og
         den pågældende person samtidig udfører hovedparten af sin virksomhed sammen med den eller de lokale myndigheder, den ejes
         af.
      
      Artikel 6 i direktiv 92/50 finder alene anvendelse, hvis der findes kundgjorte lov- eller forvaltningsbestemmelser, der tildeler
         modtageren en eneret vedrørende genstanden for den tildelte kontrakt.